᱒᱐᱑᱕ ᱥᱟᱞ ᱡᱟᱱᱩᱣᱟᱨᱤ-ᱯᱷᱮᱵᱽᱨᱩᱣᱟᱨᱤ ᱞᱮᱠᱷᱟ, #ᱯᱟᱸᱡᱟ ᱯᱟᱛᱷᱟᱢ ᱨᱮ ᱩᱪᱷᱟᱹᱱ ᱞᱮᱱ ᱢᱤᱫ ᱚᱱᱚᱬᱦᱮ ᱟᱯᱮ ᱥᱟᱢᱟᱝ ᱨᱮᱹᱧ ᱫᱚᱲᱚᱢ ᱮᱫᱟ | ᱢᱤᱫᱴᱟᱝ ᱨᱟᱭ ᱨᱤᱛ ᱢᱟᱱᱟᱣ ᱵᱟᱛᱟᱣ ᱠᱟᱛᱮ ᱱᱚᱣᱟ ᱚᱱᱚᱬᱦᱮ ᱫᱚ ᱚᱞ ᱟᱠᱟᱱᱟ | ᱪᱮᱫ ᱨᱤᱛ ᱢᱟᱱᱟᱣ ᱵᱟᱛᱟᱣ ᱠᱟᱛᱮ ᱚᱞ ᱟᱠᱟᱱᱟ ᱚᱱᱟᱫᱚ ᱚᱱᱚᱬᱦᱮ ᱨᱮᱭᱟᱜ ᱦᱚᱲᱢᱚ ᱧᱮᱞ ᱠᱟᱛᱮ ᱜᱮ ᱴᱷᱤᱠᱟᱹᱭ ᱯᱮ |
ᱛᱩᱲᱩᱠ_ᱥᱟᱶ_ᱛᱩᱯᱩᱫ
ᱚᱦᱟᱭ ᱵᱟᱪᱷᱟ ᱨᱮ ᱞᱟᱹᱭᱟᱹᱧ ᱚᱠᱟᱨᱮ
ᱚᱠᱚᱭ ᱮ ᱟᱧᱡᱚᱢᱟ ᱛᱮᱞᱟᱭᱟᱭ ᱚᱠᱚᱭ?
ᱛᱤᱨᱤ ᱡᱩᱨᱤ ᱠᱤᱱ ᱵᱟᱯᱟᱜᱽ ᱠᱟᱱ
ᱛᱮᱧᱟᱝ ᱫᱟᱹᱭ ᱠᱤᱱ ᱛᱟᱯᱟᱢ ᱠᱟᱱ |
ᱜᱤᱫᱟᱹᱨ ᱠᱚ ᱨᱟᱹᱵᱩᱲ ᱨᱟᱯᱟᱪᱟᱜ ᱠᱟᱱ
ᱜᱚᱵᱟ ᱜᱚᱭᱳ ᱠᱤᱱ ᱵᱚᱠᱚᱨ ᱵᱚᱠᱚᱨᱚᱜ ᱠᱟᱱ |
ᱟᱭᱳ ᱵᱟᱵᱟ ᱜᱮ ᱦᱟᱺᱰᱤ ᱨᱮ ᱡᱚᱵᱮ
ᱟᱨ ᱜᱤᱫᱟᱹᱨ ᱵᱮᱥ ᱮ ᱛᱟᱦᱮᱸᱱ ᱚᱠᱟᱨᱮ |
ᱠᱤᱥᱠᱩ ᱨᱟᱯᱟᱡᱽ ᱮ ᱵᱟᱹᱜᱤᱭᱟᱫ ᱨᱟᱡᱽ
ᱠᱤᱥᱟᱹᱬ ᱢᱟᱹᱨᱰᱤ ᱦᱩᱭᱮᱱ ᱨᱮᱝᱜᱮᱡ |
ᱡᱟᱞᱟᱫ ᱡᱟᱯᱟᱫ ᱮ ᱫᱟᱲᱟᱱ ᱴᱩᱰᱩ ᱨᱩᱥᱤᱠᱟ
ᱡᱟᱣ ᱞᱮᱠᱟ ᱯᱟᱹᱪᱩᱜ ᱨᱚᱢᱚᱡᱽ ᱨᱟᱹᱥᱠᱟᱹ |
ᱢᱩᱨᱢᱩ ᱵᱚᱸᱜᱟ ᱫᱮᱵᱟ ᱥᱮᱵᱟᱭ ᱵᱟᱹᱜᱤ ᱠᱮᱫ
ᱢᱟᱨᱟᱝ ᱦᱟᱺᱥᱫᱟᱜ ᱵᱤᱪᱟᱹᱨ ᱟᱪᱟᱨ ᱮ ᱵᱟᱹᱜᱤᱭᱟᱫ |
ᱤᱧ ᱦᱚᱸ ᱵᱟᱹᱱᱤᱡᱽ ᱵᱮᱯᱟᱨ ᱤᱧ ᱵᱟᱹᱜᱤ ᱠᱮᱫ
ᱤᱱᱟᱹ ᱛᱟᱭᱚᱢ ᱡᱚᱛᱚ ᱦᱚᱲ ᱵᱷᱮᱯᱮᱜᱮᱫ |
ᱥᱚᱨᱮᱱ ᱞᱟᱹᱲᱦᱟᱹᱭ ᱮ ᱵᱷᱟᱜᱟᱣᱮᱱ
ᱥᱟᱱᱟᱢ ᱵᱚ ᱵᱷᱟᱝᱜᱚᱲ ᱪᱟᱵᱟᱭᱮᱱ |
ᱦᱟᱦᱟ! ᱞᱟᱸᱫᱟ ᱟᱛᱮ ᱛᱩᱲᱩᱠ ᱠᱚ ᱥᱮᱴᱮᱨᱮᱱ
ᱦᱟᱭᱨᱮ ᱟᱵᱚ ᱫᱚᱵᱚ ᱥᱟᱥᱚᱱ ᱚᱪᱚᱭᱮᱱ |
ᱧᱤᱨ ᱮᱱᱟ ᱵᱚ ᱦᱟᱱᱛᱮ ᱱᱷᱟᱛᱮ
ᱧᱩᱛᱟᱹᱛ ᱜᱚᱝᱜᱷᱚᱨ ᱨᱮ ᱩᱠᱩᱭᱮᱱ ᱚᱠᱚᱭ |
ᱨᱟᱜ ᱨᱚᱫᱷᱚᱱ ᱛᱮ ᱫᱤᱥᱚᱢ ᱟᱸᱫᱚᱲᱮᱱ
ᱨᱮᱜᱟ ᱛᱩᱲᱩᱠ ᱵᱟᱠᱚ ᱫᱟᱭᱟ ᱞᱮᱱ |
ᱩᱭᱦᱟᱹᱨᱚᱜ ᱠᱟᱱᱟᱹᱧ ᱤᱧ ᱫᱚ
ᱩᱱᱡᱷᱚᱜ ᱵᱟᱵᱚ ᱵᱷᱟᱝᱜᱚᱲ ᱠᱚᱜ ᱠᱷᱟᱱ |
ᱪᱮᱝᱜᱷᱟ ᱪᱤᱨᱜᱟᱹᱞ ᱵᱚ ᱛᱟᱦᱮᱸ ᱠᱚᱜ ᱠᱷᱟᱱ
ᱪᱤᱞᱤ ᱦᱚᱸ ᱵᱟᱠᱚ ᱪᱮᱠᱟ ᱠᱮᱵᱚ ᱦᱩᱱᱟᱹᱝ |
ᱫᱷᱚᱨᱢᱚ ᱜᱚᱥᱟᱸᱭ ᱵᱚ ᱦᱤᱲᱤᱧ ᱠᱮᱫᱮ
ᱫᱩᱠ ᱢᱟ ᱦᱮᱡᱟᱫ ᱵᱚᱱ ᱚᱱᱟ ᱛᱮᱜᱮ |
ᱮᱲᱮ ᱮᱯᱮᱲᱮ ᱭᱮᱱ ᱵᱚ ᱟᱵᱚ ᱜᱮ
ᱮᱲᱮ ᱚᱪᱚᱭᱮᱱ ᱵᱚ ᱡᱷᱚᱛᱚ ᱚᱱᱟᱛᱮ |
ᱯᱷᱮᱰᱟᱛ ᱟᱵᱚ ᱜᱮᱵᱚ ᱢᱚᱥᱨᱟ ᱠᱮᱫ
ᱯᱚᱥᱲᱟ ᱚᱲᱚᱜ ᱦᱚᱨ ᱵᱚ ᱛᱮᱭᱟᱨ ᱠᱮᱫ |
ᱰᱷᱮᱥᱟ ᱰᱷᱤᱥᱤ ᱮᱱ ᱵᱚ ᱟᱵᱚ ᱜᱮ
ᱰᱷᱚᱰᱟ ᱨᱮ ᱵᱚ ᱧᱩᱨᱮᱱ ᱚᱱᱛᱮ |
ᱱᱮᱭᱟᱶ ᱛᱟᱯᱟᱢ ᱵᱚ ᱠᱩᱥᱤᱭᱟᱫ
ᱱᱤᱛ ᱚᱱᱟᱛᱮ ᱡᱟᱞᱟᱫ ᱡᱟᱯᱟᱫ |
ᱴᱚᱞᱟ ᱫᱤᱥᱚᱢ ᱵᱚ ᱵᱟᱹᱲᱤᱡ ᱠᱮᱫ
ᱴᱚᱦᱚᱞ ᱵᱤᱠᱚᱞ ᱚᱱᱟᱛᱮ ᱟᱹᱲᱤᱡ ᱛᱮᱫ |
ᱵᱚᱦᱚᱜ ᱨᱮ ᱵᱩᱫᱷᱤ ᱵᱚᱞᱚᱣᱟᱫ ᱵᱚ
ᱵᱟᱵᱚ ᱵᱟᱹᱲᱤᱡᱚᱜ ᱛᱤᱥ ᱦᱚᱸ ᱟᱫᱚ ||
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck